Det er mer enn 3000 kjente hudsykdommer. De fleste leger vil være kjent med de vanlige hudsykdommene. De sjeldne og mer uvanlige hudsykdommene vil vanligvis kun diagnostiseres av en hudlege. En hudsykdom kan påvirke livskvaliteten ved å gi symptomer som kløe, eller være et kosmetisk problem. Flere av de vanligste hudsykdommene er kroniske lidelser, slik som Psoriasis, Eksem, Vitiligo og Leggsår.

Hudsykdommer er blant de vanligste årsakene til kontakt med lege. En studie fra USA fant at 1/3 av den amerikanske befolkningen har oppsøkt lege for et hudproblem. Samtidig bør man da også huske at 73% av de som har et hudproblem, ikke oppsøker lege. Det er geografiske forskjeller i hyppigheten av ulike sykdommer. I tropene vil infeksjoner og infestasjoner i huden være de vanligste. I vår del av verden er det en overhyppighet av hudkreft.